In die 1970's, 1980's en vroeë 1990's is duisende jong mans opgeroep vir militêre diensplig. Meeste van hulle het intense fisieke opleiding ondergaan, en vele is gestuur om die oorlog te veg wat in noordelike Namibië en Angola gewoed het. Hierdie titel is 'n versameling van nagedagtenisse en herinneringe van daardie tyd, saamgestel deur JH Thompson, wat onderhoude gevoer het met voormalige Nasionale Dienspligtiges.
Bydraers tot hierdie vertaalde weergawe van die blitsverkoper An Unpopular War sluit in gewone soldate en spesiale taakmag lede, kokke, medici en helikoptervlieëniers. Hulle werp 'n verskeidenheid van perspektiewe op inklaar, opleiding, inspeksie, gyppo, grenspatrollies, geheime operasies en veldslae, en hoe hulle weer moes aanpas by 'n lewe op civvie straat.
Dis 'n aangrypende titel wat die gees en atmosfeer, die daaglikse roetine, die verveeldheid, vrees, kamaraderie en ander intense ervarings van 'n SAWM soldaat vaslê. Vir elkeen wat militere diensplig moes doen, sowel as vir hulle familie en vriende, is hierdie boek noodsaaklike leesstof.